Ńdɔ fɔ́ɔ́ bɔ́n bə́ Áron, Nadav bân Abihu, bə́ ngánɔŋ anə́ mod ewúmā dzíé: bə́ mān fudi ndóan étēde, bə́ ngafudi otú, ńdɔ̄ bə́ ngávə́ Ńtondôbə ndóan mənduga yǎ bá ndzí kig bɔ́ bénde. 2Ndóan hə á sɔ́ tíē ábə Ǹtondôbə ńdɔ é ngáman bɔ́ dígi, bə́ mān fɔ̄ɔ̄ wú ósū Ńtondôbə. 3Ńdɔ̄ Mósɛs a ngádzɔ́ ai Áron nâ: “É dzam hḿ Ńtondôbə a ngádzó ńdɔ̄ hḿ dí éyɔŋ a kɔ́bɔgɔ nâ: "Mayi lə́dē é bod bə́ tsáá ai ma ḿfúbán wáma, mayi lə́dē dúmá dáma á mís mə́ ńgúmā áyɔŋ ásə". Ńdɔ̄ Áron a ngábwé ńyōn áwú[1]. 4Ńdɔ̄ Mósɛs a ngálóe Misael bân Elsafân, bɔ́n bə́ Uziəl, mǎnyāŋ ésīá Áron, nyé ai bɔ́ nâ: súbúgán mū, mǐ vāā mim̀bim mí bə̄bə́nyɔ̄ŋ ósū ḿfúfúb étɔbɔgɔ, mǐ kwi ai myá átān míńkán. 5Ńdɔ̄ bə́ ngásúbu, bə́ mān bɔ faŋ á bīwɔ́man byábán, bə́ kwî ai bɔ́ átān míńkán, anə ḿból Mósɛs a ngábénde. 6Ńdɔ̄ hḿ Mósɛs a ngádzó ai Áron ai bɔ́n bóé Eleazâr bân Itamâr nâ: “Tə myǎkúli esǐl dzáán ngə́ ányǎb kig biwɔ́man byáán, mǐ zā wú. A zǎ liŋan ai ńgúma ǹkunda ósə; ǹgúma ndâ bod Ísraɛ̂l ńgɔ̄ wáyi yón bə̄bə́nyāŋ bǎn yā ndóan ě mān dígi. 7Tə myǎkódō á ńsəŋ étɔbɔgɔ bíkóán mǐ zā mān wú, amú mī nə ǹwɔ́bán ḿbɔ́n Ńtondôbə.” Ńdɔ̄ bə́ ngábɔ anə́ Mósɛs a ngádzó. 8Ńdɔ Ǹtondôbə a ngákɔ́bɔ ai Áron, nyé nâ: